Vita:Szokol Aoles

message: Törlési megbeszélés alapján törölve. Csurla vita 2020. április 14., 10:54 (CEST)
thread_title:  TMB 

message: Nagyon fura, hogy a filmes weboldalak kivételével sehol nem található meg a neve, a Bánk bán filmnél sem listázza a Hangosfilm.hu. A Hyppolit stáblistáján nem szerepel és egyáltalán ki a filmben az a Ramszesz? Nem valami hoax ez, amit egymástól másolnak az adatbázisok? Gyurika vita 2020. április 11., 08:46 (CEST)
Azért nem hinném, hogy egyszerű mediahack, mert ahhoz túlságosan ismeretlen és érdektelen ez a téma, vagyis a régi, többségében elveszett némafilmek kora. Persze az lehet, hogy a ravaszul kigondolt csattanó az még hátra van. De szerintem inkább egy bolgár származású gyerekszínész lehet, akit felnőve epizódszerepekben is foglalkoztattak még. A Ramszeszt én is meg szerettem volna nézni, de sajna a Hyppolitot mindenhonnan törölték. – ZorróAszter vita 2020. április 11., 14:42 (CEST)
13 évesen férfi felügyelőt alakít, aztán 18 évesen meg nőt? Természetesen a filmek nagy része megsemmisült, hogy ellenőrizni se lehessen. Korabeli sajtó nem említi, stáblistákat, felsorolásokat nem találni.... Talán pont azért is jó ez az időszak, el lehet hinteni a kamu adatokat, ami beépül a tudatba. A hangosfilm.hu legalább körültekintő, ők azért nem vesznek át mindent gondolkodás nélkül. Egyszer én nekiálltam különválasztani a Halmai Imrék filmszerepeit is, kiderült, hogy az idős már nem is játszott filmben, tévedett a Színházművészeti lexikon, a korabeli újságokból kiderült, hogy a gyerekszínészhez tartoznak a szerepek. Itt még ezen sem lehet elindulni, nem is nagyon van ilyen keresztnév, ráadásul oda van írva, hogy Aolinak becézték, érdekes. A Hyppolit nekem megvan DVD-n és VHS-en is, meg fogom nézni és visszajelzek. Gyurika vita 2020. április 11., 15:46 (CEST)
Nem szólítanak meg benne semmilyen Ramszeszt. Gyurika vita 2020. április 11., 17:03 (CEST)
A Pi című filmben van például egy Neptun King nevű karakter. A filmben szó sincs semmi ilyesmiről. De szerintem a tengerparton fémkeresővel keresgélő férfi lehet az. A Hyppolitot irtó rég láttam, de amikor a Ramszesz nevet olvastam pár hete először mikor a cikket írtam, akkor az ugrott be, hogy a lokálban az egyik jelmezes táncos lehet akivel Kabosék is találkoznak valami folyosón.– ZorróAszter vita 2020. április 11., 19:03 (CEST)
replies: text: Sem Schneider, sem Makács nem találkozik jelmezes alakkal, nincs folyosó. Az MTV-ről 1995-ben felvett kópián nálam 42 perctől 46 percig tart a lokálos jelenet, az elején Mimi énekel, később négy férfi kíséri a számát. Egyszer szakítják meg a jelenetet az éttermessel, miután már Schneider véletlenül összefut Makáccsal. Az étteremben Schneidernét látni emlékeim szerint Tóbiással, majd visszatér a már túl jókedvű Schneider és Makácshoz a történet, akik Mimivel beszélgetnek. Nincs más ember megszólítva. A végén az Óbudai cérnahang dalárda tagjait sem nevezik meg. Az meg tényleg rejtély, hogy sem a sajtó, sem egyéb források nem említenek R. nevű szereplőt, erre egyszercsak a 2010-es évek végén felbukkan a semmiből. Olyan van, hogy színészek neveit beazonosítják fényképek, filmrészlet alapján más felvételek segítségével, de a fordítottjára, hogy utólag megneveznek ismeretlen szereplőket, szinte nincs példa. Az újabb filmeknél meg eleve informatívabb a stáblista, a régieknél legtöbbször csak a főszereplőket jelölték meg. Gyurika vita 2020. április 12., 07:02 (CEST)
replies: text: : Én továbbra sem hiszem, hogy mediahack lenne kitalált színész becsempészésével. Legfontosabb érvem, hogy egyáltalán nem nagy trófea a hackernek egy érdektelen, legfeljebb nagyon keveseket érdeklő témába becsempészni egy nem létező színészt. Amit el tudok képzelni, hogy szkennelési hiba folytán lett mondjuk Szokolay Illésből Szokol Aoles. De továbbra is kérdés a viszonylag sok film amiben szerepelt. Ez csak úgy lehetett volna, ha régen egy adatbázist töltöttek fel szkennel anyagokkal, és a hiba egy hasonló szócikk szkennelésénél ugrott volna be mint ez a wikipédiás.

text: : Mellesleg én is sokat foglalkoztam pl. az Earl of Gwynmedrl internetről való kigyomlálásával ami szintén szkennelési hibával terjedhetett el Earl of Gwynedd helyett a A Pendragon legenda című filmnél. Sok fontos adatbázisban sikerült is kijavíttatnom de még mindig rengeteg helyen ott van a világhálón. Például a DVD borítón is ott van az idők végezetéig.

text: : A lényeg: szerintem létező színész volt, nem mediahack. Esetleg a neve kicsit más. Jó, hogy a wikipédia nem irodalmi vagy filmtudományi kutatóintézet, de ki ássa ki a magyar vonatkozású kérdéses dolgokat ha mi nem? A lexikonok is hemzsegnek a hibáktól, az adatbázisok szintúgy. – ZorróAszter vita 2020. április 12., 11:57 (CEST)

text: Szokolay Illésre sincs egyetlen találat a régi újságok között. Szerintem aminek még a nevét sem tudjuk biztosan, arról inkább ne írjunk semmiféle cikket. A nevezetességét sem támasztja így alá semmi, egy felsorolás, nulla értékelhető életrajzi adattal kevés. Van egy Szokolyi Alajosunk, aki szlovákul Alojz Sokol, de ő sportoló és nem tudni filmes karrierről, az valahol meg kellett volna legyen említve. Lux Margitot legalább sikerült kibővítenem, de ennél minden bizonytalan, így nem javaslom megtartásra. Akkor javasolnám csak, ha lenne legalább egy-két találat a magyar sajtóból rá. Gyurika vita 2020. április 12., 12:37 (CEST)
replies: text: : Pár éve írtam hasonló cikket Kollár Béla íróról. Amikor az első változat elkészült, körülbelül annyit tudtam róla és annyira bizonytalanul mint Szokol Aolesról. Mostanra meg sikerült jól behatárolni és szerintem az is kiderült, hogy igenis egy érdekes személyiség volt Páger és Szász Béla ismeretségi, baráti köréből. Ha akkor törlik, amikor még nem voltak meg a hiányzó adatok, akkor senkinek se lehetett volna ingerenciája, hogy segítsen az azonosításában. A lexikonok és adatbázisok egy része meg még most is összekeveri a színész Kollár Bélával. Úgyhogy a világon most egy jó forrás van rá: a magyar Wikipédia. Az lenne a jó, ha egy se lenne, és mindenki a színészre gondolna helyette? – ZorróAszter vita 2020. április 12., 15:22 (CEST)

text: Az a nagy különbség, hogy Kollárra van vagy féltucat forrás, neves anyagok, nem említés szintűek és több évtizedesek. Erre viszont nincs semmi, és az a kevés forrás is megbízhatatlan, pontatlan és ellenőrizhetetlen. Amíg nem kerül elő valami értékelhető, ne tartsuk meg ezt a cikket és ne terjesszük a hibás vagy megbízhatatlan információkat. Gyurika vita 2020. április 12., 18:25 (CEST)
replies: text: : Nem-nem. Amikor a Kollár cikket feltettem, nem volt több biztos forrás rá se. Nagyon lassan alakult ki hogy melyik forrás beszél róla vagy esetleg egy harmadik vagy negyedik Kollár Béláról. Még akik színre vitték a darabját pár éve, azok se tudták hogy kicsoda. Itt derült ki a szemünk láttára a magyar wikipédián. Szokol Aoles-el kapcsolatban is az az érzésem, hogy egy érdekes sztori van mögötte. Ha mégse létező személy volt, amit én nem hiszek, akkor az is egy eredmény. Ennél nagyobb hibák is voltak a wikipédián amiket én találtam és javítottam. Legutóbb amikor kiszúrtam hogy Mónus Áron náci borzadmánya volt feltüntetve mint Herzl Tivadar műve éveken keresztül. Úgyhogy én ebből a szempontból tuti pluszban vagyok még ha Szokol nem is létezett akkor is. – ZorróAszter vita 2020. április 12., 18:40 (CEST)
 Tudnod kell, hogy az Imdb.com önmagában nem forrás, úgyhogy légy szíves keress elfogadható forrásokat, vagy a cikket sajnos törölni kell. A nevezetessége is kétséges ilyenformán, tehát nem olyan, "akinek a neve széles körben ismert, és ezért keresünk róla infót". misibacsi*üzenet 2020. április 11., 21:13 (CEST)

text: Nehéz megmondani hogy mi a hiteles forrás és mi nem. Amióta fokozottabban odafigyelek erre, azóta látom, hogy a nívós lexikonokban is hemzsegnek a hibák, félreértések, elgépelések. Például neves irodalmárok által írt és szerkesztett híres, sokat idézett irodalmi lexikon is. És azt is nehéz megmondani, hogy mi az érdeklődésre számottartó kérdés és mi nem az. Ha ez a színész létezett, és valóban szerepelt a filmtörténetben feljegyzett és emlegetett filmekben, akkor van olyan fontos színész mint például Kollár Béla. És szerintem a lexikont minősítő kérdés, ha érdekel valami, akkor legalább kapjak róla valami fogalmat hogy ki lehetett. Tehát nem kellene nagyon szigorúan venni egy olyan képlékeny fogalmat, mint a nevezetesség. Vagy legalábbis nem szigorúbban mint amennyire képlékeny. – ZorróAszter vita 2020. április 12., 12:12 (CEST)
replies: text: :Ha létezett is, az IMDb-nek vagy a többi filmes adatbázisnak idéznie kellene valami cikket róla, legalább említés szintjén, vagy mutatni legalább egy filmplakátot a nevével. Sehol semmi nincs róla. HA el van írva, pláne nincs értelme megtartani. Ha létezett is, valószínűleg nem ezen a néven és illene akkor is magyarázatot fűzni hozzá, hogy hogy tűnhetett elő száz év után egyszer csak hirtelen a semmiből? A szlovák oldal is vélhetően az IMDb-t másolja, képet nem tud mutatni, bizalomra építve átveszi egy az egyben a stábot:  Kb. 20 találat van rá, ezeknek mintegy 20%-a az IMDb, 80%-a pedig azt másoló vagy tüköroldal. A nevet megfordítva öt találat. Nevezetesnek semmiképp nem mondható. Gyurika vita 2020. április 12., 18:59 (CEST)
nívós lexikonokban is hemzsegnek a hibák, félreértések, elgépelések - szerintem ez nem igazán érdekes. 
Ha kijelented te is, hogy "nincs róla hiteles forrás", akkor inkább törölni kell, ne kínlódj vele.  misibacsi*üzenet 2020. április 12., 18:12 (CEST)

text: Rengeteg helyen fenn van a neten. Azt, hogy a téves adatot egymástól vették át egy mediahack eredményeként, az csupán feltételezés. Az hogy nem szerepel a korabeli sajtóban, szerintem az nem jelent semmit, ugyanis nagyon sok színész és rendező se szerepel abból a korból. És róluk se állítjuk, hogy nem is léteztek. Mindezek ellenére én nem zárom ki annak a lehetőségét, hogy tényleg tévedés, és tényleg nem létezett. Egyébként nem kínlódás: szeretem az ilyen reménytelennek látszó irodalmi és filmes nyomozásokat. – ZorróAszter vita 2020. április 12., 18:46 (CEST)
replies: text: :Pár éve volt egy hasonló hoax:  illetve egy ilyen nevű "magyar" íróról:  Gyurika vita 2020. április 12., 18:59 (CEST)
--Ez hoax. Ismeretlen életrajzú személy, kitalált keresztnévvel. A századfordulón nem lehetett bohóckodni az állami anyakönyvezésnél - ki "nyomozni" szeretne az ügyben, annak a szíves figyelmébe ajánlom: Magyarországon akkoriban, 1899-ben  csak pár éve volt állami anyakönyvezés, micsoda viták után! Nem életszerű, hogy a szláv "Sólyom" értelmű "Szokol" családnév ne szlávos keresztnévvel párosult volna. 
Nyugodtan törölhető a cikk. Ha valaki forrásolja utána is nyugodtan újraírható. Kár ezzel vesződni, mert semmiképpen nem nevezetes.--Linkoman vita 2020. április 12., 19:13 (CEST)
A polgári anyakönyvi adatbázisban nincs egy darab találat rá se így, se Alajosként, pedig már több millió adatsor van feldolgozva. Gyurika vita
-- Az Alajos idegen nyelvi változatai "Al-" betűcsoporttal kezdődnek.  A legközelebbi név Aiolosz thesszáliai király (ógörögül: Αἴολος, latinul: Aeolus) latin változata. Mindez nem zárja ki a hoaxot.--Linkoman vita 2020. április 12., 19:31 (CEST)
 Tévedsz. Rengeteg színész és rendező használt álnevet és hasonlóan furcsát. Például Magda Sonja ami ugyebár két női név. Az hogy Szokol Aoles hoax, az csupán a te feltételezésed. Több jel utal arra hogy létezett mint arra hogy nem. – ZorróAszter vita 2020. április 12., 19:45 (CEST)
És Magda Sonjára van is 697 találat az Arcanumban. Szokolra nincs egy se. Utóbbiról csak egyet mutass, ami 2015 előtti. Vagy egy filmplakátot. Gyurika vita 2020. április 12., 19:49 (CEST)
-- Gyurika +1. --Linkoman vita 2020. április 12., 19:51 (CEST)
Magda Sonja a kora legnagyobb sztárja volt. Ráadásul híres rendező felesége. A csupán 697 talál mutatja, hogy aki nem a legnagyobb sztár volt, arról mennyi maradhatott fenn. Ez azt is jelenti, hogy érdektelen a téma és felejtsük el örökre hogy éltek? Hogy valaha volt egy némafilmkorszak? – ZorróAszter vita 2020. április 12., 20:13 (CEST)
Nem; a megbízhatatlan, ellenőrizhetetlen információkat és azokat forráskritika nélkül átvevő weboldalakat felejtsük el komolyan venni. Fura az Alraunéban is, hogy két professzor van (ezt sem tudom sehol megnézni). Szlatényi Violettát (Violát) sem említi a korabeli sajtó. Az IMDb honnan talált csak úgy rá magától Sz. A-ra? Nem hinném, hogy ők látták a filmet fellelhetetlen kópiáit vagy lenne a birtokukban olyan dokumentum, ami bármit is igazol, különben fel lenne töltve illusztrációnak. Az adatlap készítőjét kellene visszakeresni és az információ bekerüléséig visszafejteni. Gyurika vita 2020. április 12., 20:23 (CEST)
A magyar szkennelt anyag, szkennelt újságok tele vannak hibával. Még rémesebbek a régen szkennelt anyagok. Szinte nincs egy épp szó bennük. Tehát lehet hogy Szokol Aoles ott szerepel 100-szor a korabeli sajtóban, csak a szkennelési hibák miatt SzaKál Doies, 3zomol dsdes valamint Zekel Wles lett belőle, ezért keresővel nem lehet rátalálni. Ráadásul a furcsa név miatt a helyesírás ellenőrző se tudott mit kezdeni vele. Az IMDb-t meg más, jó minőségű szkennerrel beszkennelt anyagokkal töltötték fel ezek szerint. De ez csak tipp. – ZorróAszter vita 2020. április 12., 20:42 (CEST)
Eléggé hihetetlen, hogy 100 említésből ne legyen legalább 1 jó. Általában szokták korrigálni a szövegfelismerő szoftvert. Ha 99%-os a hibaarány, akkor bizony az az anyag teljesen használhatatlan, azaz virtuális szemét. Mi sem írunk cikket sem Betoli Sendorról, se 8abiks Wiháluról, se Xoszto1ányI Dez2őről. Gyurika vita 2020. április 12., 20:48 (CEST)

text: Főleg a nagyon régi anyagoknál pocsék volt a fotózott oldal alatt a szöveg. Néha próbáltam ki-copy/pastolni az idézetet de használhatatlan volt. Egyszerűbb volt kézzel átírni az egészet mint a vágólapról bemásoltat javítgatni. – ZorróAszter vita 2020. április 12., 21:04 (CEST)
-- További vita helyett érdemes lenne rákutatni az egyes filmekre. Az Arcanum hozzáférhetővé tette pl. a Színházi életet. Megnéztem a Házasodik az uram korabeli sajtóját. Semmiféle Szokolnak nincs említése! Folytassuk együtt a kutatást?--Linkoman vita 2020. április 12., 20:58 (CEST)

text: Én benne vagyok. De mi van ha az IMDb adatai tényleg a Kertész Mihály hagyatékból van? A filmek többsége ugyanis Kertész Mihály korai filmjei. – ZorróAszter vita 2020. április 12., 21:04 (CEST)
Fel kellene venni velük a kapcsolatot és rákérdezni, hogy honnan az anyag, ki vitte fel. A Mafab is átvette a nevét, jó eséllyel onnan. A Manda is szokott a wikiből táplálkozni. Gyurika vita 2020. április 12., 21:12 (CEST)
Vagy pedig csak jött az ötlet meglátván két szót egymás mellett. Apród vita 2020. április 12., 20:45 (CEST)

text: Jó érv lenne, csak a Szokol Aoles színész említése ennél minimum pár évvel régebbi. – ZorróAszter vita 2020. április 12., 20:54 (CEST)
A vitához kapcsolódó, aközben kiírt törlési megbeszélés lezárva, annak végeredményeként pedig törölve lett a szócikk. Hungarikusz Firkász Ide írkássz! 2020. április 14., 10:52 (CEST)
thread_title:  Hoax?